**กฎบัตรการตรวจสอบภายใน**

**องค์การบริหารส่วนตำบลหนองไผ่ล้อม  
ตำบลหนองสองห้อง อำเภอหนองสองห้อง  จังหวัดขอนแก่น  
วัตถุประสงค์  อำนาจหน้าที่  และความรับผิดชอบของหน่วยตรวจสอบภายใน**

**วัตถุประสงค์**   
     หน่วยตรวจสอบภายในเป็นหน่วยงานที่จัดตั้งขึ้น เพื่อให้บริการต่อฝ่ายบริหาร เพื่อให้เกิดความมั่นใจ ต่อความมีประสิทธิภาพ และสิทธิผลของการดำเนินงาน และความคุ้มค่าของการใช้จ่ายเงิน รวมทั้งความถูกต้องเชื่อถือได้ของข้อมูลทางการเงินตลอดจนการปฏิบัติตามกฎ ระเบียบที่เกี่ยวข้อง

**สายการบังคับบัญชา**

1. หัวหน้าหน่วยตรวจสอบภายใน เป็นผู้บริหารสูงสุดของหน่วยตรวจสอบภายในและมีสายการบังคับบัญชาขึ้นตรงต่อปลัดองค์การบริหารส่วนตำบลหนองไผ่ล้อม  และนายกองค์การบริหารส่วนตำบลหนองไผ่ล้อม
2. การเสนอแผนงานตรวจสอบประจำปีให้หัวหน้าหน่วยตรวจสอบภายใน เสนอผ่านปลัดองค์การบริหารส่วนตำบลหนองไผ่ล้อม เพื่อให้นายกองค์การบริหารส่วนตำบลหนองไผ่ล้อมพิจารณาอนุมัติ
3. การรายงานผลการตรวจสอบ ให้หัวหน้าหน่วยตรวจสอบภายใน เสนอผ่านปลัดองค์การบริหารส่วนตำบลหนองไผ่ล้อม เพื่อให้นายกองค์การบริหารส่วนตำบลหนองไผ่ล้อมพิจารณาและสั่งการ

**อำนาจหน้าที่**

1. หน่วยตรวจสอบภายในมีหน้าที่ในการตรวจสอบการปฏิบัติงานทุกหน่วยงาน (สำนัก/กอง) ภายใน องค์การบริหารส่วนตำบลและมีอำนาจในการเข้าถึงข้อมูล เอกสาร ทรัพย์สิน เจ้าหน้าที่ที่เกี่ยวข้องกับงานตรวจสอบ
2. หน่วยตรวจสอบภายในไม่มีอำนาจหน้าที่ในการกำหนดนโยบาย  วิธีปฏิบัติงาน และระบบการควบคุมภายใน หรือการแก้ไขระบบการควบคุมภายใน ซึ่งหน้าที่ดังกล่าวอยู่ในความรับผิดชอบของผู้บริหารที่เกี่ยวข้อง
3. ขอบเขตของการตรวจสอบภายในจะครอบคลุมทั้งการตรวจสอบด้านการเงินการบัญชีและการตรวจสอบการดำเนินงานรวมทั้งการสอบทานและประเมินผลการควบคุมภายใน

/ความรับผิดชอบ........

-๒-

**ความรับผิดชอบ**

  หน่วยตรวจสอบภายในต้องปฏิบัติงานให้บรรลุตามวัตถุประสงค์ในการจัดตั้งหน่วยตรวจสอบภายในโดย ให้รายงานผลการตรวจสอบและการให้ข้อมูลเชิงวิเคราะห์ ประเมินผล ข้อเสนอแนะ คำปรึกษา ตามแนวทางมาตรฐานการตรวจสอบภายในกำหนดไว้

1. ข้อมูลเกี่ยวกับความเพียงพอและประเมินประสิทธิผลของระบบการควบคุมภายในทั้งการเงินและการปฏิบัติงาน
2. หน่วยตรวจสอบภายในควรประสานงานกับหน่วยรับตรวจเพื่อให้ผู้บริหารของหน่วยรับตรวจมีส่วนร่วมในการให้ข้อมูลและข้อเสนอแนะที่จะทำให้ผลการตรวจสอบ มีประโยชน์ สามารถนำไปสู่การพัฒนา ปรับปรุงแก้ไขการปฏิบัติงานให้มีประสิทธิภาพยิ่งขึ้น
3. หน่วยตรวจสอบภายในต้องประสานงานกับสำนักงานตรวจเงินแผ่นดิน เพื่อให้เกิดผลงานร่วมที่เป็นประโยชน์สูงสุดต่อองค์กร
4. การจัดลำดับกิจกรรมที่จะตรวจสอบให้หน่วยตรวจสอบภายในเสนอแผนตารางเวลา โดยมีการพิจารณาร่วมกับฝ่ายบริหาร
5. การพิจารณาลำดับกิจกรรมที่จะตรวจสอบและเวลาดำเนินการให้พิจารณาจากความเสี่ยงที่มีสาระสำคัญ
6. การขาดข้อมูลการเงินและการปฏิบัติงานที่ดี
7. การละเลยการปฏิบัติตามนโยบาย แผนงาน วิธีการปฏิบัติงาน และข้อกำหนดทางกฎหมาย
8. ทรัพย์สินสูญหายหรือเสียหาย
9. การไม่ประหยัดหรือไม่มีประสิทธิภาพของงาน
10. การปฏิบัติงานเป็นไปตามวัตถุประสงค์หรือเป้าหมายที่กำหนดไว้

แถลงการณ์ฉบับนี้ ใช้บังคับตั้งแต่บัดนี้   เป็นต้นไป

อนุมัติโดย

  ( นายสิทธิศักดิ์ แก้วหาวงศ์ )   
นายกองค์การบริหารส่วนตำบลหนองไผ่ล้อม  
วันที่  ๑  เดือน ตุลาคม  พ.ศ. ๒๕๖๐